**ΕΠΙΤΡΟΠΗ ΕΓΧΩΡΙΟΥ ΠΕΡΙΟΥΣΙΑΣ ΚΥΘΗΡΩΝ ΚΑΙ ΑΝΤΙΚΥΘΗΡΩΝ**

**Δ Ε Λ Τ Ι Ο Τ Υ Π Ο Υ – 21/09/2015**

**Ανακοινώνεται ότι μετά από απόφαση της Επιτροπής Εγχωρίου Περιουσίας και του Εκκλησιαστικού Συμβουλίου του Ι.Π. Παναγίας Μυρτιδιώτισσας, και ύστερα από πρόταση του Δημάρχου κ. Χαρχαλάκη, αποφασίστηκε η ζωντανή αναμετάδοση των Ιερών Ακολουθιών της εορτής της Παναγίας της Μυρτιδιώτισσας στις 23 και 24 Σεπτεμβρίου μέσω του τηλεοπτικού σταθμού Ionian Channel με έδρα τη Ζάκυνθο.**

**O τηλεοπτικός σταθμός Ionian Channel, και τα μεγαλύτερα περιφερειακά κανάλια της Ελλάδας, θα προσφέρουν στον Ελληνισμό της διασποράς, σε όλη την Ελλάδα και ιδιαίτερα στους απανταχού Επτανήσιους και Κυθήριους, την ζωντανή μετάδοση από την εορτάζουσα Ιερά Μονή της Παναγιάς Μυρτιδιώτισσας των Κυθήρων.**

*Αναλυτικά:*

Η μετάδοση θα γίνει μέσα από VAN εξωτερικών αναμεταδόσεων με συνεργείο 7 ατόμων και 5 κάμερες παράλληλης ζωντανής λήψης που θα έρθουν στα Κύθηρα επί τριήμερο.

**Η μετάδοση του Εσπερινού (23/09 ώρες 19:00-21:00) θα γίνει ζωντανά από τα κανάλια:**

* Ionian Channel (Νότιο Ιόνιο, Νότια Στερεά, Πελοπόννησος)
* 4Ε TV (Μακεδονία – Θεσσαλονίκη & δορυφορικά μπουκέτο OTETV)

**Η μετάδοση της Θείας Λειτουργίας και της Λιτανείας (24/09 ώρες 07:00-11:30):**

***Επίγεια μετάδοση ψηφιακά & Δορυφορικά:***

* Ionian Channel (Νότιο Ιόνιο, Νότια Στερεά, Πελοπόννησος)
* Sunny Channel (Περιφερειακό Αττικής – Αθήνα)
* Κρήτη TV (Κρήτη – Ηράκλειο & δορυφορικά μπουκέτο OTETV)
* Star Κεντρικής Ελλάδας (Στερεά Ελλάδα – Λαμία & δορυφορικά μπουκέτο OTETV)
* 4Ε TV (Μακεδονία – Θεσσαλονίκη & δορυφορικά μπουκέτο OTETV)
* Θεσσαλία TV (Θεσσαλία – Λάρισα)
* West TV (Δυτική Μακεδονία – Κοζάνη)
* TV1 (Κυκλάδες – Σύρος)
* Αιγαίο TV (Νότιο Αιγαίο – Ρόδος & δορυφορικά μπουκέτο OTETV)

**Στο Διαδίκτυο για όλο τον πλανήτη:**

* **Κανάλι youtube** για ζωντανή μετάδοση, το οποίο μπορεί να ενσωματωθεί σε οποιαδήποτε ιστοσελίδα θελήσει να το αναμεταδώσει.

**Εσπερινός:** [**https://www.youtube.com/watch?v=Ms9ttcnIeUc**](https://www.youtube.com/watch?v=Ms9ttcnIeUc)

**Λειτουργία:** [**https://www.youtube.com/watch?v=MzsYTLxsVb4**](https://www.youtube.com/watch?v=MzsYTLxsVb4)

Μετά το πέρας της εκδήλωσης το υλικό μένει στο youtube ώστε να είναι διαθέσιμο για όσους δεν είδαν τη μετάδοση

* [**www.ioniantv.gr/LIVE**](http://www.ioniantv.gr/LIVE)

***Για πληροφορίες ή αίτημα αναμετάδοσης, στο email:*** [***info@ioniantv.gr***](mailto:info@ioniantv.gr)

**Τέλος, το Ionian Channel θα πραγματοποιήσει και ειδική εκπομπή αφιερωμένη στο νησί διάρκειας 1 ώρας που θα επιμεληθεί ο γνωστός δημοσιογράφος Γιώργος Γεωργιάδης.**

Στόχος της απόφασης αυτής είναι η ευρεία προβολή των εορταστικών εκδηλώσεων και του νησιού εν γένει και η δυνατότητα των αποδήμων μας να μεταφερθούν σε πραγματικό χρόνο στο Προσκύνημα των Μυρτιδίων, ενώ εκτιμάται ότι θα ενισχυθεί ο προσκυνηματικός τουρισμός προς τα Κύθηρα, καθώς η αναμετάδοση από συνολικά 9 τηλεοπτικούς σταθμούς (πολλοί εκ των οποίων εκπέμπουν δορυφορικά μέσω OTE TV) θα τύχει μεγάλης τηλεθέασης από ολόκληρη την Ελλάδα, και μέσω του διαδικτύου σε όλο τον κόσμο.

**ΧΟΡΗΓΟΙ**:

* ***Επιτροπή Εγχωρίου Περιουσίας Κυθήρων και Αντικυθήρων***
* ***Ιερό Προσκύνημα Παναγίας Μυρτιδιώτισσας***
* ***Πορφυρούσα Ν.Ε.***
* ***Δήμος Κυθήρων***